《政仲留饮醉书长句》
宋代·刘学箕

春归无计堪留连，川原暗绿屯云烟。
涓涓润谷声潺潺，夜来急云春风颠。
天公知我爱山癖，晨光薄林晓日出。
浮阴扫尽山屹立，叠嶂层峦凝黛湿。
此时来访故人居，膻荤为我开兵厨。
真珠滴槽不用沽，沉酣想忘于江湖。
我不如阮公籍，相逢一醉六十日。
君莫效陶渊明，欲令明朝重抱琴。
且须相从痛饮师，尊前落魄同襟期。
何如沉沉深夜剪韭共春酌，细诵工部生前相遇衔杯诗。

作者简介：刘学箕，生卒年均不详（约公元1192年前后，即宋光宗绍熙时期在世），字习之，崇安（今福建武夷山市）人，刘子恽之孙。生平未仕，但游历颇广，曾“游襄汉，经蜀都，寄湖浙，历览名山大川，取友于天下”（本集陈以庄跋）。